Document ID: /roh_data/filtered/fineweb-2-filterrobots_roh.jsonl.gz/1308

La cumissiun sa basa sia decisiun sin il svilup da l'index maschadà che sa cumpona ord l'index da paja e l'index da pretschs. Almain mintga dus onns examinescha il Cussegl federal sin fundament da quest index maschadà, sch'ina adattaziun da las rentas d'AVS e d'AI è necessaria. L'ultima giada ha la regenza svizra adattà las rentas il 2015.
Tematica resta vinavant actuala
La decisiun davart in’eventual auzament da las rentas sin il 2017 vegn il Cussegl federal a prender en il proxim temp. La renta cumpletta minimala munta a 1175 francs per mais, la cumpletta maximala a 2350 francs.
La prevenziun per la vegliadetgna vegn er a fatschentar la politica ed ils votants en il proxim temp. L’iniziativa «AVSplus» che va a l’urna ils 25 da settember pretenda in augment da 10 pertschient da las rentas d’AVS.
RR novitads 16:00